Organizácia United World Colleges ponúka aj tento rok študentom gymnázií a stredných škôl s odborom končiacim maturitou (2. ročníka, príp. 3. ročníka, pod podmienkou, že k 1. septembru 2015 nedovŕšia vek 18 rokov) možnosť získať štipendium na dvojročné štúdium na medzinárodných školách United World Colleges (UWC).

Ponuka štipendií na roky 2015/2016 a 2016/2017:

• Li Po Chun UWC , Hong Kong
• UWC Mahindra , India
• Dilian UWC , Arménsko
• Robert Bosch UWC , Nemecko
• UWC of Adriatic , Taliansko
• UWC Maastricht , Holandsko\*
• UWC Mostar , Bosna a Hercegovina\*

\* Špeciálne štipendium pre študentov, ktorí pochádzajú z rómskej menšiny alebo žijú v náhradnej starostlivosti.

Na štipendium sa môže prihlásiť aj starší študent v 2. až 4. ročníku.

Učebný plán a učebné osnovy jednotlivých predmetov vychádzajú z medzinárodného projektu International Baccalaureate (viac o IB na http://ib.gjh.sk/p/ib-na-gjh/co-je-ib-diploma/ ). Bližšie informácie o jednotlivých školách UWC, rozsahu štipendií, štúdiu ako aj prihláškové formuláre a prílohy sú dostupné na stránke http://www.uwc.sk/ .

Podmienky pre uchádzačov:

- študent 2. prípadne 3. ročníka
- štátny občan SR
- priemerný prospech nie horší ako 2,0 vrátane
- ovládanie základov anglického jazyka
- počas štúdia žiadna znížená známka zo správania

Vyplnenú prihlášku dostupnú na stiahnutie na http://www.uwc.sk/prihlasky/ s prílohami je potrebné zaslať najneskôr do 15. 1. 2015 . Vybratí uchádzači budú pozvaní na výberové konanie, ktoré sa bude konať v prvej polovici marca 2015.